**НА ВНИМАНИЕТО НА ЗЕМЕДЕЛСКИТЕ СТОПАНИ**

Във връзка с настъпило неблагоприятно климатично събитие – поройни дъждове на територията на област Перник и наводнени земеделски площи, ще бъдат приложени изискванията на Държавна помощ SA.42510 (2015/N) за компенсиране на щетите по земеделските култури, причинени от неблагоприятни климатични събития, които могат да бъдат приравнени на природно бедствие.

За провеждане на теренни проверки за установяване на процента на щетите за площи, заети със земеделски култури, е необходимо да предприемете следните действия:

* Да подадете писмено заявление за оглед на площите в свободен текст, **до съответната ОСЗ по местонахождение на площите,** **в 10-дневен срок** от настъпване на събитието. В заявлението следва да се опишат подробно засегнатите БЗС.
* Към заявлението **задължително се прилагат копия на картите по БЗС от ИСАК, на засегнатите площи.** Служител на ОСЗ извършва проверка, в присъствието на земеделския стопанин, за правилното вписване на номерата на парцелите, тяхната площ и културата, посочени в заявлението. След отстраняване на пропуски и неточности, заявлението се завежда в деловодната система на ОСЗ.
* Експертните комисии, назначени със заповед на директора на ОД „Земеделие“ – Перник извършват обследване на площите, заети със земеделски култури и издават при необходимост констативни протоколи за 100% щети и обикновени протоколи за щети под 100%.
* При всеки оглед, е **задължително присъствието на земеделския стопанин**, подал заявлението, или негов представител.
* При невъзможност да се уточнят щетите при първи оглед, непосредствено след настъпването им или по необходимост, оглед може да се извърши и не по-късно от 15 календарни дни след първия, за издаване на констативен протокол за щети на 100%.
* Земеделският стопанин задължително предоставя на комисията водения от него дневник за проведени растителнозащитни мероприятия.
* При констатиране на щети при есенни култури, пропаднали на 100% от неблагоприятно климатично събитие, протоколът се връчва на земеделския стопанин след установяване, че признатата за пропаднала площ е разорана или презасята с други култури.

За въпроси относно подаването на заявленията и процедурата по огледа на площите може да се обръщате към Емилия Манолова – **тел. за връзка 0882 016 577.**